יואב מרדכי (אלוף-משנה)

יואב מרדכי (נולד ב-21 באוגוסט 1972) הוא קצין צה"ל במילואים בדרגת אלוף-משנה. שימש מדריך יבשה במכללה הבין-זרועית לפיקוד ולמטה, מפקד חטיבת ירושלים וראש תורת חי"ר וצנחנים במפקדת קחצ"ר.

שירותו הצבאי
מרדכי נולד וגדל בקדומים, בוגר הפנימיה הצבאית אור עציון. התגייס לצה"ל בשנת 1990, והתנדב לסיירת מטכ"ל. לאחר טירונות צנחנים החל מסלול הכשרה כלוחם ביחידה. כעבור כעשרה חודשים הודח מן המסלול ועבר לסיירת גולני. בסיירת השלים את מסלול הלוחם ויצא לקורס קציני חי"ר, עם סיום הקורס מונה למפקד צוות בסיירת. בהמשך שימש כסגן מפקד הסיירת. לאחר מכן שירת כמפקד פלוגה מסייעת בגדוד 12, אותה הוביל בלחימה ברצועת הביטחון בלבנון. ב-4 במרץ 1996 נפצע בעת מרדף אחרי חוליית מחבלי חזבאללה ליד מוצב צבעוני, כתוצאה מהתפוצצות מטען צד. בהתפוצצות נהרגו מפקד גדוד 12 סא"ל חוסיין עאמר וסגן .

לאחר תקופת שיקום ארוכה חזר ושימש בתפקיד מטה בחטיבה. לאחר מכן שימש כמפקד מגמת האימון המתקדם בבא"ח גולני. בהמשך מונה לסגן מפקד גדוד 12, ושימש בתפקיד בין היתר במבצע חומת מגן. לאחר מכן שימש כרל"ש מפקד זרוע היבשה, יפתח רון-טל.

בנובמבר 2005 הועלה לדרגת סא"ל ומונה למפקד גדוד 13, ושימש בתפקיד בין היתר במלחמת לבנון השנייה, את תפקידו סיים באוגוסט 2007. בהמשך מונה לסגן מפקד חטיבת גולני בין השנים 2007–2008. לאחר מכן מונה למפקד צוות במכללה לפיקוד טקטי. בעקבות פציעת מחליפו, אורן כהן, במהלך מבצע עופרת יצוקה, חזר לגדוד והובילו בהמשך המבצע עד לסיומו. בשנת 2011 הועלה לדרגת אל"ם ומונה לשמש כראש תורת חי"ר וצנחנים במפקדת קחצ"ר, ושימש בתפקיד עד שנת 2013. בהמשך מונה למפקד חטיבת ירושלים, ושימש בתפקיד בין השנים 2013–2015. לאחר מכן שימש כמדריך יבשה במכללה הבין-זרועית לפיקוד ולמטה בין השנים 2015–2016. באוגוסט 2017 פרש מצה"ל.

קישורים חיצוניים
 חן קוטס-בר, נלחם, מעריב מוסף פסח, 12.04.2006, עמודים 40–44, כפי שהועלה באתר פרש.
 .
 יהונתן שר, מוציאים לאור, ביטאון ביבשה, גיליון 25, ספטמבר 2013.
 נועם שרעבי, מקבלים תורה, ביטאון ביבשה, גיליון 24 יוני 2013.
 אור הלר, "לחזבאללה יכולות התקפיות בשטחנו", "ישראל דיפנס", 13.09.2015.
מפרי עטו
 דבר מפקד גדוד 13 של חטיבת גולני במלחמת לבנון השנייה, אל"ם יואב מרדכי, אתר צה"ל, 10.07.2016.
 .

הערות שוליים 

לוחמי סיירת גולני
אלופי-משנה בצה"ל
מפקדי חטיבת ירושלים
נכי צה"ל
מפקדי גדודים בחטיבת גולני
קדומים: אישים
בוגרי הפנימייה הצבאית לפיקוד אור עציון
ישראלים שנולדו ב-1972